b"\n_START_ARTICLE_\nTramvia del Mont Blanc\n_START_PARAGRAPH_\nEl Tramvia del Mont Blanc o TMB \xc3\xa9s una l\xc3\xadnia de ferrocarril cremallera del Mass\xc3\xads del Mont Blanc, que uneix l'estaci\xc3\xb3 de tren de la SNCF de Saint-Gervais-les-Bains Le Fayet, amb una altitud de 580 m fins a la glacera de Bionnassay, a l'estaci\xc3\xb3 de Nid d'Aigle, amb una altitud de 2372 m a l'Alta Savoia. Inicialment la l\xc3\xadnia havia d'arribar al cim del Mont Blanc, per\xc3\xb2 no es va completar, i actualment \xc3\xa9s la l\xc3\xadnia m\xc3\xa9s alta de ferrocarril de Fran\xc3\xa7a._NEWLINE_La l\xc3\xadnia \xc3\xa9s explotada per la Compagnie du Mont-Blanc, que a m\xc3\xa9s tamb\xc3\xa9 explota diverses instal\xc2\xb7lacions de remuntadors mec\xc3\xa0nics en el mass\xc3\xads, com la l\xc3\xadnia de cremallera de Montevers.\n_START_SECTION_\nHist\xc3\xb2ria\n_START_PARAGRAPH_\nEl projecte inicial preveia de portar els turistes fins al cim del Mont Blanc, per\xc3\xb2 els treballs es van aturar per culpa de la I Guerra Mundial. En realitat, els treballs m\xc3\xa9s enll\xc3\xa0 de l'estaci\xc3\xb3 terminal actual, el Nid d'Aigle, haguessin estat excessivament dif\xc3\xadcils, gaireb\xc3\xa9 impossibles. Avui dia, molts guies i alpinistes estan contents que la via s'hagu\xc3\xa9s aturat, tot i que d'altres els agradaria veure la l\xc3\xadnia a una cota superior. _NEWLINE_Actualment s'han iniciat unes obres per modificar l'estaci\xc3\xb3 final i fer arribar la l\xc3\xadnia en un lloc m\xc3\xa9s pla. Els treballs est\xc3\xa0 previst que acabin el 2008-2009. El 2006 es va obrir un refugi-restaurant a 2.412 m d'altitud i que ha substitu\xc3\xaft l'antic refugi que hi havia al costat de l'estaci\xc3\xb3 i que va cremar fa uns anys.\n_START_SECTION_\nRecorregut\n_START_PARAGRAPH_\nLa l\xc3\xadnia surt de \xc2\xabLe Fayet\xc2\xbb (Saint-Gervais-les-Bains) per arribar al Nid d'Aigle (2 372 m\xc3\xa8tres) en una hora i 15 minuts, passant per les estacions de muntanya que s\xc3\xb3n: Saint-Gervais-Mont-Blanc, Motivon (utilitzada pels ve\xc3\xafns de la l\xc3\xadnia), Col de Voza et Bellevue."